નવી દિલ્હી, તા. 5 : અયોધ્યામાં રામ મંદિરના નિર્માણને લઈને એક બાજુ જ્યાં સાધુ સંતોની ધીરજ ખૂટી રહી છે અને મોદી સરકારને તાકીદે વટહુકમ લાવવાનું અલ્ટીમેટમ આપ્યું છે. તો બીજી તરફ સરકારમાં અત્યાર સુધી રામ મંદિર ઉપર હજી સુધી ચર્ચા પણ કરવામાં આવી નથી. ભાજપના રાષ્ટ્રીય પ્રવક્તા શાહનવાઝ હુસૈનને કહ્યું હતું કે, રામ મંદિરનો મામલો છેલ્લા આઠ વર્ષથી સુપ્રીમ કોર્ટમાં હોવાથી જનતા કાયદો બનાવવાની માગણી કરી રહી છે. જો કે હજી સુધી પક્ષમાં આ મામલે કોઈપણ ચર્ચા કરવામાં આવી નથી.